CELEX: C2004/262/53
Language: da
Date: 2004-10-23 00:00:00
Title: Kendelse afsagt af præsidenten for Retten i Første Instans den 27. juli 2004 i sag T-148/04 R, TQ3 Travel Solutions Belgium SA mod Kommissionen for De Europæiske Fællesskaber (Offentlige tjenesteydelsesaftaler — EF-udbudsprocedurer — særlige rettergangsformer — begæring om udsættelse af gennemførelsen og om foreløbige forholdsregler — uopsættelighed — foreligger ikke)

23.10.2004   
            
            
               DA
            
            
               Den Europæiske Unions Tidende
            
            
               C 262/27
            
         
      KENDELSE AFSAGT AF PRÆSIDENTEN FOR RETTEN I FØRSTE INSTANS
   
   den 27. juli 2004
   i sag T-148/04 R, TQ3 Travel Solutions Belgium SA mod Kommissionen for De Europæiske Fællesskaber
   (Offentlige tjenesteydelsesaftaler - EF-udbudsprocedurer - særlige rettergangsformer - begæring om udsættelse af gennemførelsen og om foreløbige forholdsregler - uopsættelighed - foreligger ikke)
   (2004/C 262/53)
   Processprog: fransk
   I sag T-148/04 R, TQ3 Travel Solutions Belgium SA, Mechelen (Belgien), ved avocats R. Ergee og K. Möric mod Kommissionen for De Europæiske Fællesskaber (befuldmægtigede: L. Parpala og E. Manhaeve, og med valgt adresse i Luxembourg), støttet af Wagon-Lits Travel SA, Bruxelles (Belgien), ved avocats F. Herbert og H. Van Peer, og solicitor D. Harrison, og med valgt adresse i Luxembourg, angående en påstand om, dels at gennemførelsen af Kommissionens beslutninger om ikke at tildele sagsøgeren parti nr. 1 af det udbud, der er offentliggjort ved meddelelse nr. 2003/S 143-129409 vedrørende indgåelse af tjenesteydelsesaftaler om rejsebureauvirksomhed, og tildele dette parti til en anden virksomhed, udsættes, og dels at Kommissionen pålægges at træffe sådanne foranstaltninger, der måtte være nødvendige for at suspendere virkningerne af beslutningen om at tildele udbuddet eller af den kontrakt, der er indgået som følge af denne beslutning, har Rettens præsident den 27. juli 2004 afsagt kendelse, hvis konklusion lyder således:
   
               1)
            
            
               Begæringen om foreløbige forholdsregler tages ikke til følge.
            
         
               2)
            
            
               Afgørelsen om sagens omkostninger udsættes.